Icchakas Rabinas

Icchakas Rabinas (, 1922 m. kovo 1 d. Jeruzalėje – 1995 m. lapkričio 4 d. Tel Avive) – Izraelio politinis ir karinis veikėjas, Nobelio Taikos premijos laureatas.

 Biografija 
Tėvas kilęs iš Ukrainos, motina – iš Baltarusijos. 1940 m. baigė aukštąją žemės ūkio mokyklą, irigacijos inžinierius. 1941–1947 m. dalyvavo Sionistų ginkluotuose būriuose Hagana. Nuo 1948 m. tarnavo Izraelio armijoje. 1960–1964 m. Generalinio štabo viršininko pavaduotojas, 1964–1968 m. viršininkas, generolas leitenantas.

1968–1973 m. Izraelio pasiuntinys JAV, 1974–1977 m. ir 1993 m. – 1995 m. ministras pirmininkas, 1984 m. – 1990 m. ir 1992–1995 m. gynybos ministras.

1968–1995 m. Izraelio darbo partijos CK narys, 1973–1977 ir 1992–1995 m. Izraelio darbo partijos lyderis. 1976–1980 m. Socialistų Internacionalo pirmininko pavaduotojas.

1993 m. rugsėjo 13 d. su Jesiru Arafatu pasirašė taikos susitarimą, kuris užbaigė Pirmąją palestiniečių intifadą. 1994 m. įteikta Nobelio Taikos premija už pastangas normalizuoti Izraelio ir Palestinos santykius. 1995 m. lapkričio 4 d. po pasikėsinimo buvo mirtinai sužeistas.

 Šaltiniai 

 Nuorodos 
 Kemplerio vaizdo medžiaga apie rabino žudiką .

Kategorija:Izraelio gynybos ministrai
Kategorija:Izraelio ministrai pirmininkai
Kategorija:Izraelio diplomatai
Kategorija:Nobelio taikos premijos laureatai